**ΑΠΑΝΤΗΣΕΙΣ ΓΙΑ ΤΟ ΠΡΟΤΕΙΝΟΜΕΝΟ ΘΕΜΑ ΠΑΝΕΛΛΗΝΙΩΝ ΕΞΕΤΑΣΕΩΝ**

**ΗΜΕΡΗΣΙΩΝ-ΕΣΠΕΡΙΝΩΝ** **ΕΠΑΓΓΕΛΜΑΤΙΚΩΝ ΛΥΚΕΙΩΝ**

**ΕΞΕΤΑΖΟΜΕΝΟ ΜΑΘΗΜΑ:**

**ΝΕΟΕΛΛΗΝΙΚΗ ΓΛΩΣΣΑ ΓΕΝΙΚΗΣ ΠΑΙΔΕΙΑΣ**

**Α. ΜΗ ΛΟΓΟΤΕΧΝΙΚΟ ΚΕΙΜΕΝΟ**

**ΠΑΝΔΗΜΙΑ ΚΑΙ ΛΟΓΟΤΕΧΝΙΑ**

**ΔΡΑΣΤΗΡΙΟΤΗΤΕΣ**

**1η δραστηριότητα**

**Α1.** Η ανάγνωση ενός βιβλίου είναι σημαντική, κυρίως για την ψυχική μας υγεία, για ορισμένους λόγους. Αρχικά, η αναγκαία σκέψη και αφοσίωση για την ανάγνωση ενός βιβλίου διαδραματίζουν ρόλο για να απομακρυνόμαστε από την τυποποίηση του καθημερινού βίου και να καταπολεμάμε τα προβλήματά του . Επίσης, η αυτοσυγκέντρωση συμβάλλει στην προστασία του εαυτού μας, διότι καθώς διαβάζουμε ένα βιβλίο πραγματοποιούμε διάλογο με τη συγχυσμένη πλευρά του εαυτού μας, αλλά κάποια στιγμή συμφιλιωνόμαστε με αυτόν και οδηγούμαστε στην αυτογνωσία.

**2η δραστηριότητα**

**Α2.α)** Να εξηγήσετε ποια η λειτουργία της παρένθεσης και των αποσιωπητικών στην 1η παράγραφο. Επίσης, ποιος ο ρόλος των εισαγωγικών στην 3η παράγραφο.

-*Καλώς ή κακώς (καλώς θα έλεγα) τα μεγάλα έργα της νεοελληνικής λογοτεχνίας έχουν θέμα τις εθνικές συμφορές*:

Εντός της παρένθεσης τίθεται σχόλιο του συγγραφέα. Ειδικότερα , ο συγγραφέας τίθεται σχετικά με το ότι τα σπουδαία δημιουργήματα της νεοελληνικής λογοτεχνίας αναφέρονται στις εθνικές συμφορές.

-*Να ελπίσουμε, λοιπόν, ότι αυτή η εποχή του νέου Κακού θα γίνει αφορμή να γεννηθούν έργα υψηλά; Δεν το γνωρίζω, ή μάλλον δεν είμαι βέβαιος ότι τούτο θα συμβεί επί των ημερών μου…*

Ο συγγραφέας εκφράζει την αμφιβολία του σχετικά με το ότι σε αυτή την δυσχερή εποχή θα δημιουργηθούν σπουδαία λογοτεχνικά έργα

- *Ο «Λοιμός» του αγαπημένου μου Ανδρέα Φραγκιά είναι ένα πολύ καλό παράδειγμα.*:

Εντός των εισαγωγικών τίθεται τίτλος λογοτεχνικού έργου.

**β)**: *βίος* : ζωή

*χρειάζεται* : απαιτείται, αρμόζει

*σκοπός* : στόχος

**3η δραστηριότητα**

**Α3.**

ΠΡΟΛΟΓΟΣ: Αγαπητοί συμπολίτες,

Είναι μεγάλη μου χαρά  να να παρευρίσκομαι στη Δημοτική μας Βιβλιοθήκη, ώστε να μιλήσω για μια αγαπημένη μας δραστηριότητα, την ανάγνωση βιβλίων. Όπως γνωρίζουμε, η συγκεκριμένη δραστηριότητα είναι πολύτιμη, αλλά δεν πραγματοποιείται όσο πρέπει. Επομένως, θα προτείνω τρόπους για την αύξησή της.

ΚΥΡΙΩΣ ΘΕΜΑ:

(α)Αρχικά, στον χώρο της εκπαίδευσης, στο οποίο διαμορφώνεται σημαντικά η προσωπικότητα του ανθρώπου, αρμόζει να αναλύονται σημαντικά βιβλία , ώστε να καταστούν κατανοητά και από εκτιμηθούν από τους μαθητές.

(β)Επιπροσθέτως, είναι απαραίτητο να προβάλλεται η αξία του  βιβλίου από τα Μέσα  Ενημέρωσης , διότι ασκούν  μεγάλη επιρροή στη βούληση των δεκτών τους. Συνεπώς, το βιβλίο θα προσελκύσει περισσότερους ανθρώπους.

(γ) Επιπλέον, είναι  σημαντικό οι συγγραφείς να αποσκοπούν στη μόρφωση όσο το δυνατόν περισσότερων αναγνωστών και για αυτό είναι απαραίτητο το περιεχόμενο των βιβλίων να είναι ευνόητο.

ΕΝΑΛΛΑΚΤΙΚΟ ΕΠΙΧΕΙΡΗΜΑ:

Ακόμα, είναι αναγκαίο να μειωθεί το  υψηλό κόστος των βιβλίων, επειδή  θα παρασχεθεί η δυνατότητα  και στις οικονομικά ασθενείς τάξεις να τα αποκτήσουν και να απολαύσουν τα οφέλη τους.

ΕΠΙΛΟΓΟΣ: Συνοψίζοντας, αγαπητοί συμπολίτες, τα αίτια απομάκρυνσης από το βιβλίο είναι ποικίλα, επαναλαμβάνω ότι υπάρχουν τρόποι ενίσχυσης της αναγνωσιμότητας , που αρμόζει να εφαρμοστούν, διότι  θα αναβαθμιστεί το πνευματικό επίπεδο του κοινωνικού συνόλου.

Σας ευχαριστώ που με ακούσατε.

**Β. ΛΟΓΟΤΕΧΝΙΚΟ ΚΕΙΜΕΝΟ**

**ΦΑΡΕΝΑΪΤ 451**

**ΔΡΑΣΤΗΡΙΟΤΗΤΕΣ**

**1η δραστηριότητα**

**Α1.** Να σημειώσετε αν το περιεχόμενο των προτάσεων που ακολουθούν είναι Σωστό ή Λανθασμένο.

α. Οι πυροδότες επέφεραν στο σπίτι φασαρία. : Σ

β. Ολιγάριθμα βιβλία έπεσαν στον Μόνταγκ. : Λ

γ. Σε γενικές γραμμές, όταν οι πυροδότες έκαναν την εμφάνισή τους σε κάποιο σπίτι, αυτό δεν περιείχε ανθρώπους. : Σ

δ. Ο Μόνταγκ αισθάνθηκε φυσιολογικά με την παρουσία της γυναίκας στο σπίτι. : Λ

ε. Ο Μονταγκ επηρεάστηκε από την αράδα που διάβασε. : Σ

στ. Ο Μόνταγκ προσποιήθηκε ότι δεν κουβαλά/φέρει το βιβλίο.: Σ

**Β2.α)** *«τακτοποιώντας» το σπίτι* : Εντος των εισαγωγικών τίθεται ειρωνεία , Καθώς ηπειροδότες όχι απλώς δεν τακτοποιούσαν το σπίτι, αλλά το έκαιγαν.

**β)**-Σχόλιο:  *αφάνταστο σαματά*

-Αντίθεση : *Μόλις λίγες ημέρες πριν αυτή η διαδικασία του φαινόταν παιχνίδι. . Σήμερα όμως υπήρχε κάτι το διαφορετικό. Η παρουσία της ιδιοκτήτριας χαλούσε την τελετή. …τέτοια στιγμή!*

-Ασύνδετο σχήμα. : *Τα βιβλία βομβάρδιζαν τους ώμους, τα χέρια, το πρόσωπό του.*

**Β3.**

Ο Μόνταγκ είναι ένας πυροδότης ο οποίος έχει συνηθίσει να επιτελεί το καθήκον του, δηλαδή να καίει για λογαριασμό της κυβέρνησης σπίτια που περιέχουν βιβλία,  με μεγάλη ευκολία. (*Μόλις λίγες ημέρες πριν αυτή η διαδικασία του φαινόταν παιχνίδι.*) Για αυτόν τον λόγο,  αισθάνεται άσχημα, όταν παρατηρεί ότι στο σπίτι βρίσκεται η ιδιοκτήτριά του,  καθώς τις περισσότερες περιπτώσεις οι ιδιοκτήτες απουσίαζαν κατά τη διάρκεια εμπρησμού του σπιτιού τους (*Συνήθως σε τέτοιες περιπτώσεις, … «τακτοποιώντας» το σπίτι/ Η παρουσία της ιδιοκτήτριας … μία τέτοια στιγμή!*) Επίσης, νιώθει πολύ μεγάλη αμηχανία, όταν πολλά βιβλία πέφτουν πάνω του. (*Ένας χείμαρρος από βιβλία …αισθανθεί τόσο άβολα!*)

Ωστόσο, όταν κατά λάθος διαβάζει μία γραμμή από ένα βιβλίο,  αυτή καθηλώνεται στη σκέψη του, γεγονός που τον κάνει να αισθάνεται ενοχές. (*Τα βιβλία βομβάρδιζαν…κάθε του δάχτυλο*).  Αυτό, όμως,  φανερώνει ότι γοητεύτηκε από την ανάγνωση του βιβλίου και για αυτόν τον λόγο το κουβάλησε κρυφά, αισθανόμενος τόσο πολλή αγωνία, ώστε ταράχτηκε , όταν κάποιος φώναξε το όνομά του. (*Ο Μόνταγκ δεν είχε κάνει…Πετάχτηκε.*)

**ΟΡΟΣΗΜΟ ΠΕΙΡΑΙΑ & ΚΕΡΑΤΣΙΝΙΟΥ-ΔΡΑΠΕΤΣΩΝΑΣ**